обхващат емитирането на ценни книжа и търгуването с тях, съответните консултантски услуги и свързаните услуги като основни брокерски услуги и поддържане на пазара.
 4.1
 Деривати, държани за търгуване (извънборсово)
 Член 2, параграфи 5 и 7 от Регламент (ЕС) No 648/2012.
 „Дериват“ или „договор за дериват“ означава финансов инструмент, както е определен в точки 4—10 от раздел В на приложение I към Директива 2014/65/ЕС, прилагани съгласно членове 38 и 39 от Регламент (ЕО) No 1287/2006 (20).
 „Извънборсов дериват“ или „договор за извънборсов дериват“ означава договор за дериват, чието изпълнение не се извършва на регулиран пазар по смисъла на член 4, параграф 1, точка 21 от Директива 2014/65/ЕС или на пазар в трета държава, считан за еквивалентен на регулиран пазар по силата на член 2а от Регламент (ЕС) No 648/2012.
 Стойността, която се посочва, се отнася само за дериватите, търгувани на извънборсовия пазар.
 4.2
 Деривати, държани за търгуване (различни от извънборсови)
 Всички деривати, държани за търгуване, с изключение на извънборсовите деривати, държани за търгуване.
 4.3
 Вторични пазари/търгуване
 Вторичните пазари са мястото, където инвеститорите купуват и продават ценни книжа. Тази функция се отнася за целия търговски портфейл (т.е. собствен капитал, корпоративен кредит, държавен кредит).
 Попълнената тук сума представлява стойността на ценните книжа, изчислена като общата сума на ценните книжа, държани за търгуване. Ценните книжа се посочват по справедлива стойност към датата на докладване.
 В тази стойност не се включват заемите, дериватите и активите, които не могат да се търгуват (например вземания).
 4.4
 Първични пазари/поемане
 Първичните пазари са фондови борси, където дружества, правителства и други групи емитират нови ценни книжа, за да се финансират чрез дългови или капиталови инструменти (обикновени и привилегировани акции, корпоративни облигации, ценни книжа, полици, държавни ценни книжа). Първичните пазари се подпомагат от подписвачески групи.
 4.5, 4.6, 4.7
 Други услуги/дейности/функции (1), (2) и (3)
 Финансиране на едро
 Дейности на пазарите на едро по предоставяне на заеми на финансови контрагенти (кредитни институции и други финансови корпорации) и по получаване на заеми от тези контрагенти.
 5.1
 Получени заеми
 Получените на пазарите на едро заеми от финансови контрагенти (включително чрез споразумения за обратно изкупуване, междубанкови заеми, търговски ценни книжа, депозитни сертификати, фондове на паричния пазар, кредитни линии, обезпечени с активи търговски ценни книжа и доверителни депозити).
 5.2
 Деривати (активи)
 Всички деривати с финансови контрагенти, вписани в актива на счетоводния баланс. За разлика от „Капиталови пазари“, при „Финансиране на едро“ дериватите включват всички договори за деривати с финансови контрагенти (не се ограничават до високочестотна търговия).
 5.3
 Кредитиране
 Предоставените на пазарите на едро заеми на финансови контрагенти (включително чрез кредити по обратни репо споразумения, търговски ценни книжа, депозитни сертификати, фондове на паричния пазар, кредитни линии, обезпечени с активи търговски ценни книжа и доверителни депозити).
 5.4
 Деривати (пасиви)
 Всички деривати с финансови контрагенти, вписани в пасива на баланса.
 5.5, 5.6, 5.7
 Други видове продукти (1), (2) и (3)
 Всички функции на икономическата функция „Финансиране на едро“, които не са включени по-горе в точки 5.1—5.4.
 II.7.2 Z 07.01 — Оценка на критичността на икономическите функции (FUNC 1): Указания за определени позиции
 40.
 Информацията в настоящия образец се предоставя